På denne tiden hadde bandet rundt hundre spillejobber i året, hovedsakelig i Norge (med et par lengre runder nordpå hvert år), men også i Sverige og Danmark. Sommeren 1990 takket Ove Marken av for godt. Etter fire måneder som kvartett fikk Teencats inn Robert «Bobby» Huldt på kompgitar. Bandet spilte inn albumet som kom ut høsten 1991. Besetningen var stabil fram til våren 1992, da Huldt sluttet i forkant av bandets første Tysklands-turné.